
MAY 15, 1909. 



PINE KIDGE, S. D. 

March 8, 1909. 
Eyanpaha kola. 

Eya Father Emil 
Perrig lecala ta ca heon onaron- 
ciciyin kta waoin. Hecel tona- 
ke le wanlakapi kinhan ceyecici- 
yapi kta iyececa, anpetu otoiyo- 
hi. Wanna waniyetu wikcemna 
nunpa Lakota oyate el wow'*si 
econ, ca heon tanyan yeksuyapi 
iyecetu wala. Tokaheya St. 
Francis Mission, Rosebud el hi 
na o wayawa itancan heca. He- 
tanhan Oglalata hi na Makasan 
Wakpala opaya Mission wanji 
Holy Rosary eciyapi, hel wowasi 
econ. Hoksila awanwicayakana 
tokel okihika hoksila lila te&iia- 
pi. Hehan Cankpeopi- wakpala 
el Si Tanka wicaktepi na maka- 
san oyate lila watoglapi; taka 
iyuha Imrnagapi, wayawa cikala, 
Skami tipiwakan, qeyas sinasapa 
wayawa na tipiwakan oholapi, 
taka sica ecawicakiconpi sin. 
Waniyetu 1894 hehan ake Sican- 
guta ekta kigle na waniyetu a tie 
topa heciya wowasi econ. Tiya- 
ta mazetska awanyaka na wope- 
ton. Opawoju heciya nakun 
ornani sa. Bloketu 1908, hehan 
ake Holy Rosary el gli. Wanna 
lila wicarcala esas takuni kokipe 
sni, osni qeas lila omani. Wica- 
rcala wanji tin kta ca inarni Fr. 
Perrig kicopi. Hehan lila ica- 
mna. Gli na lila kuja. Osni 
wanji oyuspa keyapi, tka ecanna 
wokuje tokeca yuha slolyapi, 
pneumonia heca. Winyan wakan 
wanji, Sister Agatha, lila wayu- 
pika inarni kicopi. Hi na wan-' 
yaka na ecanna tin kta keya 
oglaka. Wicasawakan oyasin el 
hipi na cekiciciyapi na anpetu 
tokaya, March 29, hehan marpi- 
yata iyaya. Anpetuwakan wanji 
kuja ca hecel iyaya. 

Lakota on wowasi econ, wisi 
cola wowasi econ. Ho heon mi- 
takuyepi, wocekiye nitawa el ye- 
ksuyapi kta iyenicetupi. Ungna 
Purgatory el nahanrci kakija 
kinhan, wocekiye nitawapi on 
yeksuyapi kta. Nape ciyuzapi. 
Father Westropp, S. J. 



ROSEBUD, S. D. UPPER CUT 

HEAD, March 21, 1909. 

St- Joseph na St. Mary yaonpi 

kin iyuskinyan nape ciyuzapi. 

Ho eya mitakolapi, koskalaka 



wosloton sni le hemaca. Yunkan 
St. Joseph omniciye wan el owa- 
pa na heon koska w T asteste wo- 
wapi wakan etan wowahokonki- 
ye eyapisa. Na heon wacinma- 
ksape selececa; na sanpa nakun 
taku ota otin minagi ni kte kin 
hena onspemiciciye na sanpa mi- 
takuye onspewicawakiye na he 
icantemawaste. 

Marcii 14 heehan ate mitawa 
te. Mimaivastanpi na Yutapiwa- 
kan icu, hecen owotanla te. Ate 
rnitawa TunKansila eciyapi; wa- 
niyetu 04. 

Ho hecen kiktahanpo, Vv icasa 
Cinlimku tohanl hi kte kin slol- 
onyanpi sni. aiecen lila cante- 
masice na oniiiinyan Wakantan- 
ka weiisuye na oninniyan woce- 
Kive epe na heon wasagmieiye. 

Ho eya ate ounyan imayaym 
kte el wowahokonkiye wairjigp 
einakrym na ounyan im.aya.ye, na 
he wanji nayaronpi wacm. vVi.- 
coni ptecala biuna km he tanyan 
awanyag niasi na lie tanu oun 
awanweiilaKin kte kin he Oatbo- 
licCliurcn el taku tona onspemi- 
ciciya hecena hena oun awangia 
masi. Ho ate el oun sni na lila 
cantemasice. St. Joseph na St. 
Mary yaunpi qon hena ciksuyapi 
cantewasteya wowapi cicagapi. 
Joseph Black Pipe. 

LOWER BRULE ETANHAN. 
Miniawicakastanpi. 
April 4, Cleveland Norbert, 
Dec. 66, 1908 hehan tonpi, Jessie 
Splinered Horn qa Hermine La- 
Roche cincapi. 

April 4, Mary Ameida, Feb. 8, 
en tonpi, Henry Driving Hawk qa 
Anna LaRoche cunwintkupi. 
Wicata. 

Feb. 13, Ida, wi 4, Mr. qaMrs. 
Iron Crow cunwintkupi. 
Mrs. Badhorse, Mrs. Swifthawk, 
Mrs Dan Small, Mrs. Jos. Good 
Road qa Eya Goodroad, hena 
wayazankapi. 

Hekta September ehan, tipi- 
wakan wan den he qon wakinyan 
ktepi, tka, nahanrcin tuwena pi- 
ye onkiyapi kta iyeunyanpi sni. 

Den a tiyiwakan on piyapi kta 
e sinasapa qupi. 

Cleveland Fallas $2-00 

Mr. J. B. Smith 5 00 

Mr. Thos. Flannery 5 00 

Mr. Thos. Wat kins 5 00 

St. Mary's Society 
Mr. A. Donelin 
Mr. C. Burns 
Rev. A. Mattingley 

$37-50 

Paid to Norbert Laroche 
Jas. Goodroad 5 CO 

Eugene Iron Crow 5 00 

Mr. Swifthawk 2 00 

$12-00 



SPRING CREEK, S. D. 
Mitakuyepi. 

Lehanl tawowaho- 
kiye wanjigji wanblakin na on 
etanhan iyoyanpa wanblake se- 
lececa waun. 

Ho mitakuyepi, wicasa otoiyo- 
hi tona Christian heoncapi hena 
wowahokonkiye onyuhapi canna 
taku on Wakantanka maka akan 
unkagapi on he unkoyakapi, yu- 
kan Wakantanka ecela wasteun- 
\akapi kta na onkopapi na he to- 
kaheya wanury'akapi kin he e na 
he oaspeunkiyic yapi kte kin he e. 
Yunkan Lena wicacaute otoiyohi 
el on kta ca onkayan na wiyeya 
han. Icin Wakantanka Avicace- 
rpi wan na wicanagi wan unqupi 
kin le el wicowakan ogna un- 
qonpi kta on unkagapi. na heon 
oncantepi etanhan taku waste 
eeela unkiyukcanpi ehantans 
sanpa Wakantanka unyuwasa- 
kapi kta na unkit.awacinpi kin 
iyoyamyin kta; cin heon unka- 
gapi lakas. Bo mitakuyepi, 
Wanikiya unkitawaapimaka akan 
hi na he econhan tokel maka 
akan oranye kin hena wowapi 
wakan el wanunyakapi na priest 
unkitawapi kin hena ar,petuwa- 
iyohila unkokiyakapi.. Yunkan 
he woonspe tanka heon etan- 
han wanna Itancan unkitawapi 
oranye cin ognayan unkigluhapi 
kta wastekelo. Icin wicanagi 
wanjila yes lye we terike cin on 
opeunkitonpi. He le etanhan 
tona Christian heuncapi on hen 
tokatakiya uncantepi etanhan 
woawacin waste ecela unyuhapi 
na oranyanpi waste ecela unyu- 
hapi kta iyececa. Hecel Wakan- 
tanka itokab woyawaste unyu- 
hapi kta. Lena oyasin Catholic 
Church el onspeunkiyapi, Jesus 
Christ owotanla, waonsila na 
wowakan wowicake ecela ojula 
na hena unkokiyakapi kta on 
unkipazopi. Icin Christ he pa 
kin na tokahe kin he e na heon 



onkopapi kin hena pa kin Iyeun- 
cecapi kta iyececa. Ho mitaku- 
yepi, lena oyasin Catholic 
Church el priest unkitawapi iwa- 
hokonunkiyapi. Yunkan he 
imagaga unyanpi kta on heyapi 
sni, tka awecakehan Christ can- 
icipawega akan unkiyepi on etan- 
han kakije kin he iwahokonun- 
kiyapi na heon Catholic Church 
kin inayanpi wanji waawanglaka 
waste kin he iyececa. Tohanyan 
minawicakastanpi etanhan wico- 
ran wakan unkicupi kin hetan- 
han ca eunglepi kin iyohila pe- 
juta wiconi kin on awanunyang 
unkayapi na ecel maka ekta un- 
kiyunkapi. Mitakuyepi, on- 
nagipi km iyotiyeonkiyapi. ca 
priest unkitawapi kin i.yokipiyin 
na wicoun waste yuhe kiyin kte 
r.cin kuwa kin nakun unkis oun- 
kiciyapi wasteke lo. 

Oyasin cantewasteya nape ci- 
ciyuzapi. James J. Quiqley. 



DEGREY, S. D. April 28, 1909. 
I Mitakuyepi, omaka nom Eyan- 
paha iwacu qa wahdajuju canna 
Father Hmbrose waqu. Tka de 
omaka kin he nahanrcin wahda- 
juju sni tka inihan sni Eyanpaha 
kin en mahi qa on icante mawa- 
ste. May 1, hehan wicasawakan 
wati en hi Kta hehan 50 cent wa- 
qu kta qa nicu kta. 

Eya ehanna Eyanpaha en wo- 
wapi wakagesa tka wanna tehan 
.ecamon sni. Hecen ehana mata 
kecannipi naceca tka nahanrin 
ni waon; qais ehanna wocekiye 
abdustan kecannipi, tka nahan- 
rcin wicoran he ohna waun. 

Oyanke detanhan miniawica- 
kastanpi owicayakapi onkan mi- 
cinca wan oyakapi sni; heon 
owahdaia wacin. Nov. 5, 1908 
Fabian White tonpi qa Nov. 6, 
1908 Father Ambrose miniaka- 
stan; Thomas White qa Odilia 
Oranwicibdezewin cincapi. 

Owasin cantewasteya nape ci- 
yuzapi. 

Thomas White. 

Hantesa Omniciye, 

Cannon Ball, N. Dak. 
March 15, 1909. 
Eyanpaha. 

Dec. 10 1908 qon hehan 
Inyanwakagapi opaya Hantesa 
omniciye el St. Mary okolakiciye 
oitancan wicakagapi na lenaepi. 

Annie Twobull itancan. 
Kate Hairychin mazaska awan. 
Louisa Hairychin wowapi kaga. 
Mary Ironroad wokagege awan. 
Tona Eyanpaha wanlakapi kin 
iyuha micante on nape ciyuzape. 
Louise Hairychin. 



MAY 15, 1909. 



MOREAU RIVER, S. D. 
March 31, 1909. 
Hinhan Wakpa el St. Mary 
omniciye March 25, hehan Mary 
Sand winyan isnala he tg.. Le 
wikoske kin awicakehan maka 
akanl okirinyanpi kin heca, na 
hehan taku wakan wacinye cin 
eciyatan awicakehan wicakeya 
wacinyan cin heca. Heon lila 
unkiksuyapi na canteunsicapi. 

March 17, hehan St. Mary 
omniciye itancan, Wanblisunwin 
te, Tasunkemaza tawicu. Wanna 
oyasin erpeya iwicayaya hecel 
St, Mary omniciye yaunpi kin 
wocekiye on wicakiksuyapo. Na 
St. Joseph omniciye yaonpi kin 
wocekiye on onkiksuyapo. Mi- 
takuyepi, conala lei ho unwan- 
kankanpe lo; heon wacinyan ce- 
unkiciciya po. 

Alex LeBEau. 

FARM SCHOOL, Ft. YATES, 
N. Dak. April 19, 1909. 

Le waniyetu kin Father Bede 
lenakeca peji on okiyapi. 

B. Watakpe 
Paul Hunpumaza 
Wahacankauyapi 
John Tokaluta 
V. Catka 
J. P. Yellowfat 
P. Wakiny an watakpe 
Wahacankaciq ala 
D. Kangipa 
J. Tasunkewakantuya 
J. Kaginhala 

A. Wakiny anska 

B. Manilrpaya 
Hekta omaka kin le lehanyan 

tapi. 

March 24, Mary, Leo Leandog 
cunwintku, waniyetu 14. 

March 28, John Inyan J. P. 
Yellowfat cinca. 

April 24, Basil, Zuyahanska 
cinca. 

May 7, Benedict Littlehorse, 
waniyetu 17. 

June 12, Mary Ptesanlutawin- 
Leo Leandog cunwintku. 

June 19, Josephine H. Iron 
Heart cunwintku, waniyetu 13 

June 28, Felix Bearface tako- 
jakpaku waniyetu 18. 

July 5, Dora Baza, Manirpaya 
hunku, waniyetu 77. 

Aug. 2 Mary, Sinteadiya cun- 
wintku, waniyetu 19. 

Aug. 19, Lucy, Scilikte cun- 
wintku. 

March 10, Josephine, Hairy 
Chin tawicu, waniyetu 41. 

April 2, Peter Wakinyanwata- 
kpe, waniyetu 62. 

Hehanl wicoran wanjigji ku- 



wapi committee oyatepi kin el 
taku wanjigji iwastepi sni kin 
hena kuwapi. Okihipica unkans 
waste kte lo. Hena wocekiye kin 
yuhunkesni kin heca kuwapi In- 
yanbosdata el committee unpi 
kin epi. Oyasin nape ciyuzapi 
Paul Yellowfat. 



FORT YATES, N. D. 

April 16, 1909. 

Koska wanj ; , Philip H. Frost- 
ed eciyapi, waniyetu nom hehan- 
yan wokakije yuha, unkan ohini 
wocekiye wicoran kiksuya wan- 
ka, wanna tin kta unkan heya; 
Wanna iyuha den yahinajinpi kte 
do; wanna onyan iciyayapi kta 
ce eya. Tiwahe iyuha nape wi- 
cayuza, March 22, hehan ko-ika 
kin de wanna Wakantanka ti kin 
ekta iyaya. Wanna tin kta iki- 
yena kin hehan Rev. Father Ber- 
nard sda wakan iun unkan koska 
kin heya: Ho ate taku econ ma- 
yasi kin iyuha ecen ecamon kta 
ce, eya. Heon mitakodapi, tona 
wotanin wandakapi kinhan koska 
kin de wocekiye on yeksuyapi 
iyecetu. Tiwahe taw a kin en 
iyokisidya yankapi, unkan iyan- 
paha wakan kined wicakicopi qa 
yuonihanyan wicakuwapi, woyu- 
te wicaqupi qa hayake wanjigji 
owicakiyapi. Ho he iyotan wo- 
pida tanka kin heca ecawicaki- 
conpi qa hehan koska kin de te 
ciqon canwognake wan $80-00 
iyopekiyapi. Wanna te cin he- 
han yuonihanyan wicarapi mako- 
ce kin en ayapi, wicasa qa win- 
yan tuwe qeceyas wocekiyewico- 
ran on kiksuya manipi. 

Nitakodapi wanji 

Chas. Otaahdi. 



cin he iyecel wicasawakan Rev. 
Father Bernard, Pehinjila Fa- 
ther Bede, Hekatamaheca kici 
iyokipiju heon koskalaka tawicu 
ob reyata wokiksuye econpi na 
tipiwakan wanji yuhapi kta ke- 
yapi yunkan iyokipipi. Na lecel 
econpi. 

Dec. 26, 1908. 
Isidore, Hohula cinca $ 10-00 



10 00 
6 00 
2 00 
2 00 
2 00 
2 00 
5 00 



Bullhead S. D. March 25. 1909. 
Eyanpaha kola. 

Kola okolakiciye 
teca etanhan wanna tipiwakan 
yuhapi kta H'iconzapi. Na lecel 
koskalaka tawicu ob lecel eyapi. 
Heyata ekta Christmas onyuhapi 
kte toksa Wakantanka iye wa- 
onsila ca Cinhintku kin yuonihan- 
yan econqonpi kte cin Matt. 17, 
Jesus Inyan, Jacob na Johannes 
hena iwicacu na paha wan tehan 
wankatuya ekta awicayin na wi 
citokab yutokeca; yunkan Inyan, 
Jacob na Johannes Jesus keci- 
yapi: Itancan le onyakonpi 
kin he waste; yacin kinhan le 
wakey a yamni ti onkagapi kta; 
wanji onnicagapi kta, Moses Eli- 
as kici w T anjigji wicaonkicagapi 
kta. Iahan icunhan iho iyoyan- 
pa marpiya wan aowicahanzi qa 
iho marpiya kin eciyatanhan wi- 
caho wan heya: Micinksi waste- 
wakidake ca on iyomakipi rince 
cin he de ee; anagoptanpo. Eye 



Apesawin 

Kangi hoksila tawicu 

Tarcalutawin 

Wastelapiwin 

Tasunkewakuwa 

Kangi Sunka 

Hoksiwaste cinca 

Winyanwaste takojakpaku 40 00 

Louis Agard cinca 10 00 

Onyannapapi cinca 5 00 

Igmuhanska cinca 10 00 

na ake cinca wan sunkakan 

wanji Maurice Tatankaon- 

jina kiconpi. 

Harry Nonpakte 

Annie Hinnapewin 

Emily Terilapiwin 

Susan Kosaniyawin 

Emma Cajonklaiyankewin 

Nellie Natangliwin 

Winyanwaste win 

James Cansasa 

Ticakla-ekta 

Ehake-kuwin 

Wanyagnajinpiwin 

Louis Wanjilaagli 

Perinjila cinca wan 

Ake cmca wan 

Lawrence Cekiyapi 

Tawica Pejutawin 

Herakaoyate tawicu 
Akesakowin 
Nawicakicijin cinca 
Wayakaagliwin 
Kangi nonpa 
Zitkala kinyan 
Margaret Primeau 
Sam Nonpawicaki cinca 
Matoluta takosku wan 
Wiyakawanjila tawicu 
Alice Warcawastewin 

Ho hecetu. Mitakolapi, tona 
Eyanpaha taku yaotanin kte cin 
le iwankapo; Matt. 3, Juda ma- 
koceel lievvoskan ekta woyaka hi 
qon heye, igluecetupo; marpiya 
wokiconze Kin wanna k any el a u 
ce, 3. Isaias wicasta wokcan caje- 
yate ciqon he dee kaken eya: 
Wicaho Hewoskan en hotanin 
Itancan tacanku kin wiyeya 
ehnaka po; ocanku tawa kin owo- 
tanna kagapo. Eye con he iyecel 
omniciye teca etanhan wicoran 
wakan yuecetupi kta cinpinaon- 
conalapi tka koskalaka tawicu 
cinca ob taku yuecetupi kta onsi 
onranp', heon mitakola nayaron- 
pi wacin. Kolapila ijeh^n igla- 
otanin po; hecel wocekiye ogna 
iwasagonkiyapi kte. Waonkici- 
yakapi sni esa m\je kin le tohanl 
wowayutanyan yukin kta cana 
bliheliciya wacanmiyelo; he wo- 
cekiye ca wake lo 

Tohanl okolakiciye wakan kin 
mniciyapi canna el mni na walo- 
wan na wocekiye epin kta he 



ogna onspemiciciye wacanmi. 
Tuwe ins maka woiyuskin kin 
el walowan na ho wakagitin kta 
he ogna tokatakiya onspemici- 
ciyin kta wan ogna a wacanmi 
sni; malakota tka lehanl wasi- 
cun oran onqonpi kte, canke ta- 
ku kamnapi kta heceela onspe- 
iciciyapi wasteke; lakota olowan 
kin on lila rci on wiwicatko. 
Lakota wan tohanl lowan cona 
he ohitikin kte rein nas lowan 
yelo. Ho Wakantanka talowan 
km tawocekiye kin he ena. 

Lakota olowan kin tawocekiye 
kin tukte onman oyate iwicawa- 
ste he? Lehanl tukte onman 
wicasa wan cinca yuke cin on 
tanyan wotin kta he'- Na on ha- 
kiton kta he? 

Maurus Tatankaonjinca. 

PINE RIDGE, S. D. 

March 30, 1909. 
Wanblinica ti el warca eglepi 
yuha kta ca tonakeca Cankpeopi 
ehanni akicita on wicaktepi, wa- 
na ceunkiciciyapi kta; May 30 
hehan, ca heon etanhan tinagna 
wicakte qon takuyayapi kinhan, 
wakta yaunpi kta uncinpi. Na- 
kun owicaktepi el owacekiye 
wanji unkagapi kta ca ounyaki- 
yapi kta uncinpi. 

Father Westropp, S. J. 



Cheyenne Agency, S. D. 
Eyanpaha. 

South Dakota itimah.pl 
omniciye okaspe tona yaonpi qun 
hena wanna ahitonwanpiye; 
omniciye tanka unyuhapi kte cin 
el tokel oyakihipi mazaska uya- 
yapi kte iyehantu; he woyustan 
heca yeksuyapi wacin. 

Hehan mitakola wanji, Louis 
Mousseau Eyanpaha el lecel eye: 
Okolakiciye el womnaye ota yu- 
hapi kin cantewastepi kte; hinke 
wicasawakan okiyapi kte na han- 
ke Catechists on owicakiyapi kte 
kinhan cantewastepi kte na wa- 
sakapi kte na he onkuwapi kte 
iyehantu, eye. Yunkan awable- 
ze eciyatanhan hecetu rca wala. 
Ho heon mitakolapi, tanyan 
ablezapiye. Tokata omniciye tan- 
ka kin le cajeyatapi waste, taku 
on hepe cin he tohan omniciye 
tanka can wacekiye wicasa wanji 
oncinpi, miseya wanji heca wa- 
cin eyapi tka taku iyoptapi sni 
kin he mazaska kin he e. Mita- 
kolapi, ablezapiye, taku wicoran 
kesa oyasin mazaska kin on iyo- 
pte ca sloly ayapi. Ho heon iyu- 
kcan po; wacekiya wicasa kinta- 
womnaye wanice hantans, tohan- 
ni iyopta okihi sni tka tawomna- 
ye yuke hantans cante wasteya 
rtanipi kte na wocekiye kin iyo- 
ptin kta okihi. Ho inse kola 
wanji iyomakipiya woglake heon 
hepelo. Nitakola wanji. 

Justin E. Feather. 



